“ສະຫວັນ​ແດນ​ຮັກ​” - Tom Rainbow
ເພງ​ “ສະຫວັນ​ແດນ​ຮັກ​”ຂອງ Tom Rainbow ນີ້ ຈັດ​ພິ​ເສດ​ໃຫ້​ທາງ​ຄະ​ນະ​ຊຸມນຸມ​ສະຫວັນ​ນະ​ເຂດ​ແລະ ​ສະມາຊິກ​ທຸກໆ​ທ່ານ ທີ່​ຈັດ​ງານ Reunion ຂຶ້ນ
ໃນລາຍການສຽງເພງຈາກແດນໄກໃນຄໍ່າຄືນທາງເຮົາຈັດເພງໃຫ້ ແທນຄໍາຂອບໃຈແກ່ ທ່ານຜູ້ຟັງທີ່ຂຽນຂໍ້ຄວາມລົງໃນ website ຂອງ VOA ຂອງພວກເຮົາ ຊຶ່ງເພງ “ອັກສອນຊາດລາວ”ເພງທຳອິດນີ້ ເປັນຜົນງານເພງຂອງອູ່ແກ້ວ ໄຊຍະວົງ ນັກຮ້ອງ ຈາກ ສປປ ລາວ ແລະເຈົ້າຄຳຜາຍ ກຸລວຸທເປັນຜູ້ແຕ່ງທັງເນື້ອຮ້ອງແລະທຳນອງ ຈັດມອບໃຫ້ຜູ້ຟັງ ນ້ອງ Johnson, PPY ແລະອ້າຍອ່ອນຈັນ ທັມມະວົງສາ ຈາກ Switzerland ເພງທີ່ສອງນີ້ຄົງຈະພາໃຫ້ຫຼາຍໆທ່ານຜູ້ທີ່ພັດພາກຈາກບ້ານເກີດເມືອງນອນມາເນີ້ນນານ ຄົງຈະມີຄວາມຮູ້ສຶກແບບນີ້ “ຄິດເຖິງບ້ານ” ຊຶ່ງເປັນຜົນງານເພງຂອງແສງເພັດ ພານຸສິດ ສິນລະປິນລາວອະເມຣິກັນ ທີ່ຮ້ອງຄູ່ກັບ ພູສົມສະນຸກ ໜໍ່ສະຫວັນ ຈັດໃຫ້ Thao Henry Khanthaly ຈາກ Paris, France ເພງ “ສະຫວັນແດນຮັກ” ຂອງ Tom Rainbow ນີ້ ຈັດພິເສດໃຫ້ທາງຄະນະຊຸມນຸມສະຫວັນ ນະເຂດແລະສະມາຊິກທຸກໆ ທ່ານ ທີ່ຫາກໍຈັດງານ Savannakhet Reunion ຂຶ້ນ ໃນຫວ່າງບໍ່ດົນມານີ້ ທີ່ນະຄອນ Las Vegas, Nevada ຂໍໃຫ້ຮັກຫໍ່ໂຮມກັນແລະມີແບບນີ້ຂຶ້ນເລື້ອຍໆ ເພື່ອທີ່ພວກເຮົາຄົນລາວຈະໄດ້ຮັກແພງ, ຕິດຕໍ່, ແລກປ່ຽນຂໍ້ມູນແລະສົ່ງເສີມຊຶ່ງກັນແລະກັນ